Document ID: 32010R0567

REGOLAMENT TAL-KUNSILL (UE) Nru 567/2010
tad-29 ta' Ġunju 2010
li jemenda r-Regolament (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215(1) tiegħu,
Wara li kkunsidra l-Pożizzjoni Komuni 2006/795/PESK tal-20 ta' Novembru 2006 dwar miżuri restrittivi kontra r-Repubblika Demokratika tal-Poplu tal-Korea (1),
Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni,
Billi:
(1)
F’konformità mal-Pożizzjoni Komuni 2006/795/PESK, ir-Regolament (KE) 329/2007 (2), b'mod partikolari, jirrestrinġi l-forniment, il-bejgħ, it-trasferiment jew l-esportazzjoni lejn ir-Repubblika Demokratika tal-Poplu tal-Korea (minn hawn ’il quddiem imsejħa “Korea ta' Fuq”) ta’ ċerti oġġetti, materjali, tagħmir, prodotti u teknoloġija, li jistgħu jikkontribwixxu għall-programmi tal-Korea ta’ Fuq marbutin mal-armi nukleari, ma’ armi oħrajn tal-qerda tal-massa jew ma’ missili ballistiċi, flimkien ma' dawk li ttieħedet deċiżjoni dwarhom mill-Kunsill tas-Sigurtà tan-NU jew il-Kumitat tas-Sanzjonijiet.
(2)
Dawn l-oġġetti huma elenkati fl-Anness Ia għar-Regolament (KE) Nru 329/2007 u għandhom jiġu riveduti sabiex jibqgħu effettivi.
(3)
Ir-Regolament (KE) Nru 329/2007 għandu għalhekk jiġi emendat kif meħtieġ,
ADOTTA DAN IR-REGOLAMENT:
Artikolu 1
Ir-Regolament (KE) Nru 329/2007 huwa b'dan emendat kif ġej:
L-Anness Ia għar-Regolament (KE) Nru 329/2007 huwa sostitwit bit-test stabbilit fl-Anness I għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Ufficjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Luxembourgl, 29 ta’ Ġunju 2010.

Labels: 2
1
5
7
3
12
18